Diit 112
Puɔ̱th raam mi gɔaa
1
Liakɛ Kuoth Nhial!
Tɛ̈th lɔaac akɛ nɛy tin
luɔ̱thkɛ Kuoth Nhial,
kä görkɛ luëëkɛ ɛlɔ̱ŋ.
2
Kä bi kuaykiɛn a nɛy
tin bum muun,
kä ba kuaay ji̱ cuŋni poth.
3
Kä bi ria̱ŋ te dho̱rikiɛn
kä bi cuŋkiɛn te thi̱n
amäni cäŋ kɛl.
4
Kä la buay ji̱ cuŋni a riaaw
rɛy muɔ̱th,
kɛ nɛy tin gɔw,
kä kɔ̱c lo̱cni
kä ji̱ cuŋni.
5
Kä bɛ gɔaa kɛ nɛy tin thöpkɛ
ŋua̱l kɛ lɔc mi gɔaa,
nɛy tin la̱tkɛ lätkiɛn
kɛ thuɔ̱k.
6
Nɛy ti gɔw thilɛ mi bikɛ wany,
bakɛ tim amäni cäŋ kɛl.
7
Kä /cikɛ bi dual
kɛ thuk ti jiäk,
bum lo̱ckiɛn kɛ ɣöö ŋa̱thkɛ
ni Kuoth Nhial.
8
Bum lo̱ckiɛn, /cikɛ bi dual,
kɛ thuɔ̱kdɛ bikɛ gua̱n tɛ̈riɛn
nɛn ca joc.
9
Kä la tho̱p kɛn nyinkɛ
can ni baaŋ,
te gɔɔydiɛn thi̱n
amäni cäŋ kɛl,
kä bikɛ tekɛ buɔ̱m kɛnɛ luth.
10
Kä bi ji̱ dueeri mɛmɛ nɛn,
kä bikɛ gaak,
kä bikɛ lɛckiɛn kac
kä bikɛ cu riaw,
bi min go̱o̱r ji̱ dueeri jɛ
cua̱ mi thil luɔt.
